บริษัท เซ็นทรัลพัฒนา จำกัด (มหาชน) ดำเนินธุรกิจพัฒนาอสังหาริมทรัพย์เพื่อการค้าปลีกมานานกว่า
20 ปี โดยตลอดเวลาที่ผ่านมา
บริษัทฯเน้นการพัฒนาธุรกิจศูนย์การค้าเพื่อนำพื้นที่ออกให้เช่าอย่างต่อเนื่อง
ซึ่งธุรกิจของบริษัทฯและบริษัทย่อย สามารถแบ่งออกได้ 6 ประเภท ดังนี้

1)  ธุรกิจศูนย์การค้า

    1.  ลักษณะธุรกิจ

  บริษัทฯจัดหาที่ดินที่เหมาะสมเพื่อพัฒนาศูนย์การค้าโดยการซื้อ เช่า หรือ วิธีอื่นใด
  เพื่อให้เกิดประโยชน์ สูงสุดต่อบริษัทฯ โดยปัจจุบันบริษัทฯมีศูนย์การค้าที่เปิดดำเนินการแล้ว 10
  โครงการ ได้แก่

+-------------------------------+--------------------+----------------+
| โครงการ                       | ดำเนินการในนาม      | เริ่ม            |
|                               |                    | ดำเนินการ/เข้าซื้อ |
+-------------------------------+--------------------+----------------+
| (1) ศูนย์การค้าเซ็นทรัลพลาซา       | บมจ. เซ็นทรัลพัฒนา    | ธันวาคม 2525    |
|     ลาดพร้าว                   |                    |                |
+-------------------------------+--------------------+----------------+
| (2) ศูนย์การค้าเซ็นทรัลพลาซา       | บมจ. เซ็นทรัลพัฒนา    | พฤศจิกายน 2536  |
|     รามอินทรา                  |                    |                |
+-------------------------------+--------------------+----------------+
| (3) ศูนย์การค้าเซ็นทรัลพลาซา       | บมจ. เซ็นทรัลพัฒนา    | มีนาคม 2538     |
|     ปิ่นเกล้า                    |                    |                |
+-------------------------------+--------------------+----------------+
| (4) ศูนย์การค้าเซ็นทรัลเฟสติวัล      | บมจ. เซ็นทรัลพัฒนา    | กรกฎาคม 2538   |
|     เซ็นเตอร์ พัทยา              |                    |                |
+-------------------------------+--------------------+----------------+
| (                             | บจ. เซ็นทรัลพัฒนา     | มีนาคม 2539     |
| 5) ศูนย์การค้าเซ็นทรัลแอร์พอร์ตพลาซา | เชียงใหม่            |                |
|     เชียงใหม่                   |                    |                |
+-------------------------------+--------------------+----------------+
| (6) ศูนย์การค้าเซ็นทรัล ซิตี้ บางนา   | บจ. บางนา เซ็นทรัล   | กันยายน 2544    |
|                               | พร็อพเพอร์ตี้          | (เข้าซื้อ)        |
+-------------------------------+--------------------+----------------+
| (7) ศูนย์การค้าเซ็นทรัลพลาซา รัชดา  | บจ. เซ็นทรัลพัฒนา     | ตุลาคม 2540     |
|     พระราม 3                  | พระราม 3           |                |
+-------------------------------+--------------------+----------------+
| (8) ศูนย์การค้าเซ็นทรัล พลาซา      | บจ. เซ็นทรัลพัฒนา     | ธันวาคม 2545    |
|     พระราม 2                  | พระราม 2           |                |
+-------------------------------+--------------------+----------------+
| (9) ศูนย์การค้าเซ็นทรัล เวิลด์ พลาซา | กองทุนรวมธุรกิจไทย 4  | ธันวาคม 2545    |
|                               |                    | (เข้าซื้อ)        |
+-------------------------------+--------------------+----------------+
| (10) ศูนย์การค้ารัตนาธิเบศร์ ทาวน์   | บจ. เซ็นทรัลพัฒนา     | ธันวาคม 2546    |
|      เซ็นเตอร์                  | รัตนาธิเบศร์          | (เข้าซื้อ)        |
+-------------------------------+--------------------+----------------+

1.  การตลาดและภาวะการแข่งขัน

(1) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   ทำเลที่ตั้งและการวิจัย : เป็นปัจจัยสำคัญสำหรับธุรกิจค้าปลีกเป็นอย่างมาก
    ฝ่ายพัฒนาธุรกิจและฝ่ายการตลาดมีการจัดทำงานวิจัย
    เพื่อให้ได้ข้อมูลทางด้านกำลังซื้อของผู้บริโภค, การขยายตัวของเมือง, สาธารณูปโภคต่าง ๆ
    รวมทั้งข้อมูลของคู่แข่งขันเพื่อนำมาสนับสนุนการเลือกทำเลที่จะพัฒนาศูนย์การค้าให้ประสบผลสำเร็จ

-   ผู้เช่าหลัก (Anchor Tenant) : บริษัทฯ
    คำนึงถึงผู้เช่าหลักที่จะเป็นแม่เหล็กดึงดูดผู้บริโภคให้เกิดความสนใจและกลับมาใช้บริการอย่างสม่ำเสมอ
    ผู้เช่าหลักต่างๆ คือ ห้างสรรพสินค้าชั้นนำ เช่น ห้างเซ็นทรัลดีพาร์ทเม้นท์สโตร์
    ศูนย์รวมสินค้าเฉพาะทาง เช่น พาวเวอร์บาย, ซูเปอร์สปอร์ต, บีทูเอส, โรงภาพยนต์,
    โบว์ลิ่ง, สวนสนุก และอื่น ๆ โดยบริษัทฯจะเลือกเฉพาะผู้เช่าหลักที่มี
    คุณภาพและเหมาะสมตรงกับกลุ่มเป้าหมายในแต่ละทำเลที่ตั้งของศูนย์การค้าแต่ละแห่ง

-   ร้านค้าปลีก : เป็นอีกปัจจัยที่สำคัญซึ่งจะทำให้ศูนย์การค้าประสบความสำเร็จ
    ทางบริษัทฯมีการคัดเลือกร้านค้าปลีกที่เป็นที่นิยม
    มีสินค้าและบริการที่มีคุณภาพเพื่อสามารถตอบสนองความต้องการของกลุ่มเป้าหมายของศูนย์การค้าแต่ละแห่ง

-   การจัดวางและแบ่งประเภทของร้านค้าปลีก (Zoning and Tenant Mix) :
    ถือเป็นหัวใจสำคัญสำหรับศูนย์การค้า
    เพราะมีส่วนที่จะสนับสนุนการทำธุรกิจของร้านค้าในแต่ละประเภท ให้ประสบความสำเร็จ

-   นวัตกรรมใหม่ : บริษัทฯ มีแผนการพัฒนาพื้นที่ต่างๆ ภายในศูนย์การค้าที่เปิดให้บริการอยู่แล้ว
    หรือศูนย์การค้าที่จะเปิดให้บริการในอนาคต
    เพื่อตอบสนองต่อพฤติกรรมผู้บริโภคที่เปลี่ยนแปลงตลอดเวลา เช่น การพัฒนาพื้นที่นอร์ธเธิร์น
    วิลเลจ ศูนย์รวมสินค้าหัตถกรรมของภาคเหนือ
    เพื่อตอบสนองต่อนักท่องเที่ยวในศูนย์การค้าเซ็นทรัล แอร์พอร์ต พลาซา เชียงใหม่

-   การออกแบบ : บริษัทฯ
    ตระหนักเสมอว่าความสำเร็จของศูนย์การค้าย่อมขึ้นกับรูปแบบและส่วนประกอบการใช้งานในศูนย์ฯ
    เช่น ทางเดิน, บันไดเลื่อน, ลิฟท์, ห้องน้ำ ฯลฯ บริษัทฯได้มี การปรับปรุง (Renovation)
    ให้ภายในศูนย์การค้าสามารถสร้างบรรยากาศ และอารมณ์ ในการจับจ่ายใช้สอย,
    มีความทันสมัยอยู่ตลอดรวมถึงการใช้ประโยชน์สูงสุดจากพื้นที่ทุกตารางเมตร

-   การจัดการ : บริษัทฯ มีการปรับปรุงกระบวนการบริหารจัดการโดยการนำเทคโนโลยีใหม่ ๆ
    มาสนับสนุนการจัดการให้มีความรวดเร็วและแม่นยำสามารถตอบสนองต่อ
    ความต้องการของลูกค้าได้ทันต่อเหตุการณ์ และเกิดประสิทธิผล

-   การบริการ : ด้วยประสบการณ์ที่ผ่านมาผู้บริหารตระหนักถึงคุณค่าของลูกค้าเป็นอันดับต้นๆ
    ทั้งร้านค้าปลีกและผู้บริโภคที่เข้ามาจับจ่ายใช้สอย บริษัทฯ ได้สร้างระบบต่างๆ
    ที่จะสามารถสร้างความประทับใจ
    รวมทั้งการเข้าไปมีส่วนร่วมในการช่วยเหลือและพัฒนาร้านค้าให้ประสบความสำเร็จในการขาย
    ซึ่งทำให้ร้านค้าต่างๆ สามารถขยายธุรกิจอย่างต่อเนื่องไปยังสาขาอื่นๆ ของบริษัทฯ
    ในส่วนของผู้บริโภคที่มาใช้บริการก็จะได้รับความสะดวกสบายทั้ง ที่จอดรถ, ห้องน้ำ ฯลฯ
    รวมถึงความปลอดภัยตลอดเวลาที่อยู่ในศูนย์การค้า

-   การส่งเสริมการขาย : บริษัทฯ วางแผนจัดกิจกรรมส่งเสริมการขายที่สามารถสนับสนุน
    ยอดขายของร้านค้าและครอบคลุมทุกกลุ่มลูกค้าตลอดทั้งปี

-   รักษาชื่อเสียงและคุณภาพ : ทุกสิ่งที่บริษัทฯ ดำเนินการบริษัทฯ เน้นคุณภาพและประโยชน์
    แก่ร้านค้า และผู้บริโภคซึ่งจะนำไปสู่ชื่อเสียงและความไว้วางใจ

-   การจัดจำหน่ายและช่องการจัดจำหน่าย

  บริษัทฯ ดำเนินการจัดจำหน่ายผ่านช่องทางดังต่อไปนี้

-   ทีมงานขายที่มีคุณภาพจากการฝึกอบรมของบริษัทฯ
    เองทำให้เป็นทีมที่มีความเชี่ยวชาญในธุรกิจศูนย์การค้า
    รวมทั้งการใช้กลยุทธ์ทางการตลาดสนับสนุนทำให้ได้ร้านค้าที่มีคุณภาพและการที่บริษัทฯ
    บริหารหลายโครงการในเวลาเดียวกันก่อให้เกิดการประหยัด (Economy of Scale)
    ที่เป็นผลดีต่อบริษัทฯ
    เนื่องจากสามารถเสนอขายพื้นที่ได้ในทำเลที่หลากหลายตามความต้องการของลูกค้า

-   การใช้โฆษณาผ่านสื่อต่าง ๆ
    สนับสนุนให้ลูกค้าได้รับข้อมูลข่าวสารได้อย่างทั่วถึงทั้งลูกค้าที่ได้เช่าพื้นที่อยู่แล้ว หรือ
    ลูกค้ารายอื่นที่สนใจประกอบธุรกิจค้าปลีกเพิ่มเติม เช่น หนังสือพิมพ์, โบว์ชัวร์, วิทยุ
    และป้ายโฆษณากลางแจ้งบนสถานที่ก่อสร้างโครงการเป็นต้น ทั้งนี้ เพื่อให้
    ผู้ประกอบการเกิดความเชื่อมั่นและเชื่อถือ

-   การประชาสัมพันธ์ผ่าน Website ของบริษัทฯ

-   การส่งเสริมการจัดนิทรรศการ ณ บริเวณลานเอนกประสงค์ในศูนย์การค้า

-   ลักษณะของลูกค้าและความสัมพันธ์ระหว่างลูกค้ากับบริษัท

  ร้านค้าที่จะเข้าดำเนินธุรกิจในศูนย์การค้าได้จะต้องผ่านการคัดเลือกเป็นอย่างดีแล้วว่าเป็น
  ร้านค้าที่ดำเนินธุรกิจอย่างมืออาชีพ และมีความสามารถในการบริหารและพัฒนากิจการของตนเอง
  และเป็นร้านค้าที่เหมาะสมกับรูปแบบของศูนย์การค้าที่วางไว้

  บริษัทฯ ให้ความสำคัญกับลูกค้าทุก ๆ ราย
  เปรียบเสมือนเป็นคู่ค้าของทางบริษัทฯโดยมีฝ่ายประชาสัมพันธ์และลูกค้าสัมพันธ์
  ซึ่งจะติดต่อและประสานงานกับร้านค้า เพื่อให้ได้รับความสะดวก และเข้าช่วยเหลือเมื่อพบปัญหา
  รวมทั้งสามารถให้คำปรึกษากับร้านค้าใหม่ที่สนใจจะเข้ามาลงทุนในช่วงเปิดโครงการใหม่
  ผู้บริหารระดับสูงของบริษัทฯจะสร้างความสัมพันธ์ที่ดีโดยการพบปะกับเจ้าของร้านค้า
  เพื่อรับรู้ถึงปัญหาและทำการช่วยเหลือในด้านต่าง ๆ ไม่ว่าจะเป็นด้านการตลาด
  การส่งเสริมการขาย ทำให้บริษัทฯ มีการหมุนเวียนของร้านค้า (Turnover) ต่ำมาก

(2) ภาวะอุตสาหกรรมและการแข่งขัน

  เนื่องจากศูนย์การค้าเป็นธุรกิจที่ต้องใช้เงินลงทุนสูง
  ประกอบกับต้องมีพื้นฐานความรู้และประสบการณ์ด้านค้าปลีก เช่น
  ห้างสรรพสินค้าหรือสถานบันเทิงเป็นอย่างดียิ่ง ทำให้การเข้ามาของ
  คู่แข่งรายใหม่ในปัจจุบันเป็นไปได้ยาก มีคู่แข่งซึ่งเข้ามาทำธุรกิจก็เป็นเพียงการสร้างรูปแบบของ
  ศูนย์การค้าขนาดเล็กเจาะตามชุมชนซึ่งพบกับปัญหาตามมาก็คือ ขาดความหลากหลายของร้านค้า
  และที่สำคัญที่สุดก็คือบริษัทฯ มีความได้เปรียบในฐานะที่เป็นผู้นำในตลาดการค้าปลีก
  และการบริหารห้างสรรพสินค้าและมีกลุ่มผู้บริหารและบุคลากรที่มีประสบการณ์สูง
  มีชื่อเสียงในการส่งเสริมการลงทุนของร้านค้าให้ประสบผลสำเร็จเป็นจำนวนมาก
  ได้รับความไว้วางใจจากผู้บริโภค ทั่วไปในการบริการ ที่มีมาตรฐาน
  ทำให้บริษัทสามารถครองส่วนแบ่งตลาดสูงสุดถึง 30% ในด้านพื้นที่ให้เช่าในธุรกิจ ศูนย์การค้า

  ในปี 2546 บริษัทฯมีการลงทุนเพิ่มเติมในศูนย์การค้าเซ็นทรัล ซิตี้ บางนา โดยการปรับปรุง
  พื้นที่ชั้น 6 และ 7 รวมทั้งบริเวณหน้าโครงการเพื่อสร้างสีสรรและสร้างความทันสมัยตลอดเวลา
  ในเดือนเมษายนบริษัทได้เปิดพื้นที่ค้าปลีก เฟส 2 บี เพิ่มเติมในศูนย์การค้าเซ็นทรัล แอร์พอร์ต
  พลาซา เชียงใหม่
  ตามกำหนดการเพื่อให้เป็นศูนย์การค้าที่สมบูรณ์แบบและยิ่งใหญ่ที่สุดทางภาคเหนือ
  ด้วยอัตราการเช่าพื้นที่มากกว่า 90% และในเดือนธันวาคมได้เข้าซื้อโครงการจัสโก้
  รัตนาธิเบศร์ซึ่งเป็นโครงการที่ 10 ของบริษัท
  เนื่องจากเห็นว่าเป็นโครงการที่ตั้งอยู่ในทำเลที่มีศักยภาพมีการขยายตัวของที่อยู่อาศัย
  ระดับสูงจำนวนมาก และเป็นทำเลที่ทางรัฐบาลจะพัฒนาระบบรถไฟฟ้าขนส่งมวลชนบนถนน
  รัตนาธิเบศร์

  การขยายตัวของเศรษฐกิจในปี 2546มีการขยายตัวเพิ่มขึ้นเป็นอย่างมากไม่ว่าจะเป็นมูลค่า
  ผลิตภัณฑ์มวลรวมในประเทศ, ดัชนีความเชื่อมั่นของผู้บริโภคแสดงสัญญาณในทางบวก
  ทำให้ยอดขายของธุรกิจค้าปลีกเติบโตขึ้นถึง 15%
  ในธุรกิจศูนย์การค้าส่วนใหญ่จะเป็นการขยายตัวของศูนย์การ ค้าปลีกเทสโก้ โลตัส, คาร์ฟูร์
  และบิ๊กซี ซึ่งมีพื้นที่ให้เช่าจำนวนไม่มากนัก ในขณะที่ทางบริษัทได้พัฒนารูปแบบใหม่ ๆ
  เพื่อตอบสนองต่อความต้องการของผู้บริโภคที่เปลี่ยนแปลงไป
  ทุกศูนย์การค้าที่บริหารมีการสรรหาร้านค้าใหม่ ๆ ที่น่าสนใจแก่ผู้บริโภค
  รวมถึงการทำการส่งเสริมการขายในรูปแบบต่าง ๆ ไม่ว่าการจัดกิจกรรมการแสดง
  และการลดราคา เพื่อดึงลูกค้าเข้าศูนย์การค้าให้มากที่สุด

  การแข่งขันในธุรกิจศูนย์การค้ามีเพียงกลุ่มใหญ่ ๆ 2 กลุ่ม คือ กลุ่มของเซ็นทรัลพัฒนา
  และกลุ่มเดอะมอลล์
  แต่ทางบริษัทฯก็ยังคงสามารถรักษาส่วนแบ่งครองตลาดและรักษามาตรฐานการให้บริการ และ
  มาตรฐานการจัดการร้านค้า ทำให้ศูนย์การค้าของบริษัทฯเป็นที่นิยมอันดับ 1
  ทั้งในแง่ของร้านค้าและผู้บริโภคทั่วไป

  1.3 การจัดหาผลิตภัณฑ์ หรือ บริการ

  การจัดหาผลิตภัณฑ์ของบริษัทฯ คือ การพัฒนาโครงการศูนย์การค้า
  โดยมีลำดับขั้นการพัฒนาโครงการดังนี้

-   การจัดหาที่ดินหรือซื้อศูนย์การค้าที่เปิดดำเนินการแล้ว บริษัทฯมีนโยบายที่จะพัฒนาหรือซื้อ
    โครงการศูนย์การค้าที่ครบวงจรในพื้นที่กรุงเทพฯ ปริมณฑล และต่างจังหวัด
    ที่มีแนวโน้มของประชากรหนาแน่นโดยจะจัดหาพื้นที่ที่การดำเนินธุรกิจเป็นไปได้สูงและมีความเสี่ยงน้อยองค์ประกอบที่สำคัญในการพิจารณาซื้อที่ดินหรือโครงการของบริษัทฯมีสาระสำคัญดังนี้

-   ทำเลที่ตั้งของที่ดิน อาทิ สถานที่ตั้ง การคมนาคม ลักษณะการใช้ที่ดินข้างเคียง

-   ขนาด รูปร่าง และลักษณะการครอบครองที่ดิน

-   สาธารณูปโภคที่จะอำนวยความสะดวกในบริเวณที่ดินที่จะนำมาพัฒนา

-   การคำนึงถึงการใช้สอยของที่ดินที่ตั้งอยู่ เช่น เขตอุตสาหกรรม, เขตที่พักอาศัย เป็นต้น

-   แนวโน้มความเจริญเติบโตในอนาคต โดยพิจารณาจากแนวโน้มความเจริญเติบโตของประชากร
    และพฤติกรรมจับจ่ายใช้สอยของผู้บริโภค รายได้ของประชากร และการประเมิน อุปสงค์
    อุปทานให้สอดคล้องกัน

-   ราคาของที่ดินและความเป็นไปได้ในการได้มา
    โดยบริษัทฯแบ่งทางเลือกในการจัดหาที่ดินที่มีศักยภาพทางธุรกิจสูงดังนี้

  ก. การซื้อขาด - ในกรณีที่ราคาสมเหตุผลหรือพอที่จะนำมาพัฒนาได้

  ข. การเช่าที่ดิน - ในกรณีที่เจ้าของที่ดินไม่ยินดีที่จะขายขาด

  - ราคาของที่ดินสูงมากจนไม่คุ้มกับการลงทุนหากใช้วิธีซื้อขาด

  - เจ้าของที่ดินไม่ได้เป็นนักธุรกิจ (จึงไม่สนใจการร่วมทุน)

  ค. การร่วมทุนกับเจ้าของที่ดิน - ในกรณีที่เป็นเงื่อนไขจากเจ้าของที่ดิน
  และทำเลที่ตั้งนั้นมีศักยภาพทางธุรกิจสูง อย่างไรก็ดีทุก ๆ
  ทำเลที่ตั้งที่บริษัทฯจัดหาเพื่อพัฒนานับว่าเป็นทำเลที่ดีที่สุดในย่านนั้นเสมอ
  และราคาที่ได้มาก็จะต้องเป็นราคาที่ไม่สูงกว่าราคาตลาด

-   ศึกษาความเป็นไปได้ของโครงการ

-   การวิเคราะห์ความเป็นไปได้ทางการตลาด – เพื่อลดความเสี่ยงให้น้อยที่สุดและได้ผลกำไร
    กลับคืนมาโดยรวดเร็ว บริษัทฯคำนึงถึงการศึกษาส่วนแบ่งการตลาด คู่แข่งขัน
    ตลอดจนแนวโน้มของตลาดในอนาคต เช่น ความต้องการของลูกค้า การจัดหาสินค้า
    การกำหนดราคาขายที่เหมาะสมเพื่อให้สอดคล้องกับแผนงานทางด้านการตลาด

-   การวิเคราะห์ทางด้านเทคนิคและการศึกษาโครงสร้าง – เพื่อกำหนดลักษณะเฉพาะที่โดดเด่น
    อันสวยงามดึงดูดสายตาของนักลงทุนและลูกค้าที่จะเข้ามาใช้บริการในศูนย์การค้า
    และเพื่อกำหนดองค์ประกอบของโครงการในส่วนต่าง ๆ

-   การวิเคราะห์ความเป็นไปได้ทางการเงิน – เพื่อการศึกษาผลตอบแทนของการลงทุน
    แหล่งที่มาของทุน โดยโครงการจะต้องได้ผลตอบแทนจากการลงทุนที่คุ้มค่า

-   การจัดหา Supplier

  การจัดหา Supplier
  บริษัทฯจะทำการคัดเลือกบริษัทผู้รับเหมาที่มีความชำนาญในการก่อสร้างอาคารศูนย์การค้าโดยจะดูจากประวัติและผลงานของผู้รับเหมาที่เข้ามา
  ซึ่งจะทำการคัดเลือกผู้รับเหมาจากหลาย ๆ บริษัท
  บริษัทฯจะดำเนินการเปิดประมูลหาผู้รับเหมาก่อสร้างในแต่ละโครงการเพื่อคัดเลือกผู้รับเหมาที่มีประสิทธิภาพสูงสุดและเป็นที่น่าเชื่อถือในวงการโดยให้ทำการเสนอราคาไม่ต่ำกว่า
  3 รายต่อโครงการ การประมูลจะเป็นในลักษณะ Close Bid
  โดยจะพิจารณาต้นทุนการก่อสร้างให้อยู่ใน งบประมาณที่ตั้งไว้
  และระยะเวลาการก่อสร้างต้องเป็นไปตามที่วางแผนไว้เช่นกัน
  ทั้งนี้บริษัทฯมีระเบียบปฎิบัติเกี่ยวกับเรื่องนี้อย่างเป็นทางการ

-   ขั้นตอนและเทคโนโลยีในการผลิต

  เนื่องจากบริษัทฯจ้างผู้รับเหมาก่อสร้างเป็นผู้ผลิตโครงการ
  ดังนั้นขั้นตอนและเทคโนโลยีจึงเป็นส่วนของผู้รับเหมาก่อสร้าง
  อย่างไรก็ตามทางบริษัทฯได้มีการจ้างวิศวกรที่ปรึกษาโครงสร้าง วิศวกรที่ปรึกษางานระบบ ฯลฯ
  เพื่อเป็นผู้ที่คอยดูแลและควบคุมขั้นตอนกรผลิตให้กับบริษัทฯ
  ในขณะเดียวกันบริษัทฯก็ต้องศึกษาเทคโนโลยีของผู้รับเหมาควบคู่ไปด้วย
  นอกจากนี้บริษัทฯได้เป็นสมาชิกสมาคม ผู้ประกอบการศูนย์การค้า (ICSC)
  เพื่อจะได้รับข่าวสารข้อมูลและเทคโนโลยีที่เป็นประโยชน์ในการสร้างศูนย์การค้าของบริษัทฯที่ทันสมัยและเป็นปัจจุบันอยู่เสมอ

-   ผลกระทบต่อสิ่งแวดล้อม

  ลักษณะการประกอบธุรกิจของบริษัทฯมีผลกระทบต่อสิ่งแวดล้อมจากการก่อสร้าง ได้แก่
  ผลกระทบต่อการจราจรและมลภาวะ อย่างไรก็ตามการป้องกันของบริษัทฯอยู่ภายใต้การควบคุม
  ผลกระทบต่อสิ่งแวดล้อมจากหน่วยงานของกรุงเทพมหานคร
  โดยบริษัทฯจะมีการปรึกษาหรือเจรจากับทางเขตและทางฝ่ายจราจร
  เพื่อที่จะมีมาตรการในการป้องกันให้มีผลกระทบต่อสิ่งแวดล้อมน้อยที่สุด อาทิเช่น
  การปรึกษาและวางแผนการขนย้ายวัสดุก่อสร้างว่าจะต้องดำเนินการอย่างไร
  ช่วงเวลาใดจึงจะมีผลกระทบต่อการจราจรน้อยที่สุด ในขณะเดียวกันบริษัทฯก็มีการวางแผนระบบ
  ทางเข้าออกของศูนย์การค้าอีกด้วย
  นอกจากนี้ตลอดระยะเวลาการก่อสร้างบริษัทฯมีการวางระบบป้องกันอัคคีภัย
  การทำแผงป้องกันฝุ่นละอองวัสดุการก่อสร้าง
  พร้อมทั้งแผ่นกันเสียงตลอดแนวการก่อสร้างเพื่อป้องกันไม่ให้กระทบต่อสิ่งแวดล้อม
  ซี่งในส่วนการป้องกันนั้นผู้รับเหมาเป็นผู้ดำเนินการและบริษัทที่ปรึกษาของบริษัทฯเป็นผู้ดูแลควบคุมอีกที

2)  ธุรกิจอาคารสำนักงาน

2.  

  2.1 ลักษณะธุรกิจ

  การพัฒนาอาคารสำนักงานเพื่อให้เช่าของบริษัทฯ
  จะเป็นการดำเนินงานควบคู่กับการพัฒนาศูนย์การค้า เนื่องจากมีอุปสงค์ที่ส่งเสริมกัน
  โดยมีอาคารสำนักงานที่เปิดดำเนินการแล้ว 3 แห่ง ใน 3 ทำเล ดังต่อไปนี้

+-----------------------------+-----------------------+----------------+
| สถานที่ตั้ง                     | ดำเนินการในนาม         | เริ่มดำเนินการ    |
+-----------------------------+-----------------------+----------------+
| (1) โครงการเซ็นทรัลพลาซา      | บมจ. เซ็นทรัลพัฒนา       | ธันวาคม 2525    |
|     ลาดพร้าว                 |                       |                |
+-----------------------------+-----------------------+----------------+
| (2) โครงการเซ็นทรัลพลาซา      | บมจ. เซ็นทรัลพัฒนา       | มีนาคม 2538     |
|     ปิ่นเกล้า                  |                       |                |
+-----------------------------+-----------------------+----------------+
| (3) โครงการเซ็นทรัล ซิตี้ บางนา  | บจ. บางนา เซ็นทรัล      | ธันวาคม 2536    |
|                             | พร็อพเพอร์ตี้             |                |
+-----------------------------+-----------------------+----------------+

  สำหรับอาคารสำนักงานในโครงการเซ็นทรัล เวิลด์ พลาซา ชื่ออาคาร “เซ็นทรัล เวิลด์
  ทาวเวอร์” นั้น ยังอยู่ระหว่างการก่อสร้าง
  ซึ่งคาดว่าจะแล้วเสร็จและเปิดให้บริการได้ภายในไตรมาสที่ 3 ปี 2547 (รายละเอียด
  โครงการอยู่ในหัวข้อโครงการในอนาคต)

  2.2 การตลาดและภาวะการแข่งขัน

  (ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   ตั้งอยู่ในศูนย์การค้าครบวงจร : โดยโครงการจะตั้งอยู่ในศูนย์การค้าที่ทันสมัย มีที่จอดรถ
    จำนวนมากซึ่งสร้างความสะดวกให้กับผู้เข้ามาใช้บริการได้เป็นอย่างดี,
    มีร้านค้าหลากหลายประเภท เช่น ร้านอาหาร
    ซึ่งอำนวยประโยชน์ให้กับผู้ที่ทำงานในอาคารสำนักงาน
    ซึ่งองค์ประกอบเหล่านี้สามารถที่จะตอบสนองความต้องการที่สมบูรณ์แบบของผู้เช่าที่หลากหลาย
    รวมทั้งสามารถสร้างภาพพจน์ให้กับผู้เช่าได้เป็นอย่างดี

-   การขยายกลุ่มลูกค้า : ในปีที่ผ่านมาบริษัทฯได้ดึงสถานเสริมความงาม, สถานออกกำลังกาย
    Fitness & Spa, บริษัทหลักทรัพย์ ฯลฯ ให้เข้ามาเช่าในส่วนของพื้นที่สำนักงานมากขึ้น และ
    ในอาคารเซ็นทรัล เวิล์ด ทาวเวอร์ ซึ่งจะเปิดดำเนินการในปี 2547
    ได้วางกลยุทธ์ทางการตลาดให้เป็นศูนย์รวมบริษัทชั้นนำในต่างประเทศเนื่องจากเป็นอาคารสำนักงานที่มีทำเลที่ตั้งอยู่ใจกลางธุรกิจของกรุงเทพมหานคร

-   คุณภาพของโครงการ :
    โครงการอาคารสำนักงานแต่ละแห่งถูกพิจารณาอย่างละเอียดจากทางบริษัทฯ ในหลาย ๆ ด้าน
    เช่น อยู่ในทำเลที่โดดเด่นมีอัตราการเติบโตอย่างต่อเนื่อง,
    การจราจรและระบบขนส่งมวลชนเข้าสู่โครงการมีความสะดวก ฯลฯ
    ในการพัฒนาได้คำนึงถึงรูปแบบของอาคารในเชิงวิศวกรรม และสถาปัตยกรรม
    มีการเลือกใช้วัสดุที่มีคุณภาพ และมีการปรับปรุงคุณภาพของโครงการให้อยู่ในสภาพที่ดี
    และทันสมัยอยู่เสมอทั้งภายในและภายนอกอาคาร

-   ความพร้อมของทีมงาน : ทีมงานบริษัทฯประกอบด้วยผู้ทรงคุณวุฒิในแต่ละสาขาได้ร่วมกันศึกษา
    และพัฒนาโครงการต่าง ๆ เช่น ในเรื่องของการลงทุน การตลาด และรูปแบบของโครงการ
    โดยมีผู้เชี่ยวชาญทั้งไทยและต่างประเทศที่มีชื่อเสียงและมีประสบการณ์การพัฒนาอาคาร
    สำนักงานเป็นที่ปรึกษา และให้คำแนะนำโครงการอย่างมีประสิทธิภาพ

-   การบริการหลังการขาย :
    บริษัทฯให้ความสำคัญและถือเป็นหัวใจหลักสำหรับการบริการหลังการขายที่สม่ำเสมอทำให้ลูกค้าของบริษัทฯ
    มีความเชื่อถือในทุก ๆ โครงการที่บริษัทฯได้ทำการพัฒนาตลอดมา

-   การจำหน่ายและช่องทางการจัดจำหน่าย

ทีมงานฝ่ายขายของบริษัทฯเป็นผู้รับผิดชอบในเรื่องการขายโดยจะเป็นผู้ติดต่อกับบริษัท
ตัวแทนขายโครงการที่มีชื่อเสียงจากต่างประเทศเพื่อเพิ่มประสิทธิภาพการขาย นอกจากนี้ยังมี
สื่อโฆษณาที่เหมาะสม เพื่อสนับสนุนการขายอย่างต่อเนื่อง

-   ลักษณะลูกค้าและความสัมพันธ์ระหว่างลูกค้ากับบริษัทฯ

  กลุ่มลูกค้าเป้าหมายจะเป็นกิจการทั่วไปขนาดกลางถึงขนาดใหญ่
  รวมทั้งหน่วยงานราชการขนาดใหญ่ที่สนใจเช่าหรือขยายพื้นที่สำนักงาน

  (ข) ภาวะอุตสาหกรรมและการแข่งขัน

  ปี 2546 เป็นปีที่ภาวะเศรษฐกิจมีการขยายตัวสูงทำให้ความต้องการพื้นที่เช่าในอาคาร
  สำนักงานโดยเฉพาะทำเลในศูนย์กลางธุรกิจและเป็นอาคารสำนักงานเกรด A
  มีอัตราการเช่ามากถึง 90-100% ราคาค่าเช่าเฉลี่ย 400-550 บาทต่อตารางเมตร
  และคาดว่าอุปทานของอาคารสำนักงานเกรด A ที่จะเพิ่มขึ้นในปี 2547 ยังคงมีอยู่อย่างจำกัด

  2.3 การจัดหาผลิตภัณฑ์หรือบริการ

  บริษัทฯพัฒนาอาคารสำนักงานเพื่อให้เช่าควบคู่กับการพัฒนาศูนย์การค้า เนื่องจากมีอุปสงค์
  ส่งเสริมกัน ดังนั้น การจัดหาผลิตภัณฑ์จึงมีลักษณะเช่นเดียวกับการพัฒนาศูนย์การค้า

-   ผลกระทบต่อสิ่งแวดล้อม

เนื่องจากอาคารสำนักงานเป็นศูนย์กลางการติดต่อธุรกิจอาจก่อให้เกิดปัญหาการจราจรติดขัด
แต่อาคารสำนักงานของบริษัทฯตั้งอยู่ภายในโครงการศูนย์การค้า
ซึ่งจะมีการศึกษาผลกระทบต่อการจราจรก่อนที่จะพัฒนาโครงการเพื่อไม่ให้การจราจรเกิดปัญหาติดขัด
และทำให้รถที่เข้า-ออก จาก โครงการได้รับความสะดวกมากที่สุด
ส่วนของระบบปรับอากาศซึ่งอาจก่อให้เกิดภาวะเรือนกระจกนั้นสามารถป้องกันแก้ไขโดยใช้เทคโนโลยีที่ปลอดภาวะดังกล่าว
และการบำรุงรักษาให้เครื่องปรับอากาศทำงานอย่างมีประสิทธิภาพอยู่เสมอ

3)  ธุรกิจอาคารสำหรับพักอาศัย

  3.1 ลักษณะธุรกิจ

  บริษัทฯดำเนินการธุรกิจพัฒนาอาคารให้เช่าสำหรับพักอาศัยอยู่ 2 โครงการคือ

+---------------------------+-------------------------+----------------+
| โครงการ                   | ดำเนินการในนาม           | เริ่มดำเนินการ    |
+---------------------------+-------------------------+----------------+
| (1) โครงการหลังสวนโคโลเนต  | บจ. หลังสวน เรียลตี้        | มิถุนายน 2536    |
+---------------------------+-------------------------+----------------+
| (2) โครงการเซ็นทรัล ซิตี้      | บจ. บางนา เซ็นทรัล        | ธันวาคม 2536    |
|     เรสซิเดนซ์              | พร็อพเพอร์ตี้               |                |
+---------------------------+-------------------------+----------------+

  3.2 การตลาดและภาวะการแข่งขัน

  (ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   ตั้งอยู่ใจกลางเมืองใกล้ระบบขนส่งมวลชนขนาดใหญ่ เช่น ทางด่วน, รถไฟฟ้า

-   ให้ความสำคัญกับการบริการในอัตราค่าเช่าที่เหมาะสม

-   การจำหน่ายและช่องทางการจำหน่าย

  การจำหน่ายใช้ทีมงานขายเฉพาะประสานงานกับทีมงานขายธุรกิจศูนย์การค้า
  เพื่อใช้ประโยชน์จากฐานลูกค้าเก่า
  นอกจากนี้บริษัทฯยังเข้าถึงลูกค้าโดยการติดต่อกับบริษัทตัวแทนขายที่มีฐานลูกค้าตามความต้องการของโครงการ

  นอกเหนือจากทีมงานฝ่ายขายแล้ว การใช้ศักยภาพของธุรกิจกลุ่มศูนย์การค้าของบริษัทฯ ซึ่งมี
  ผู้ใช้บริการต่อวันเป็นจำนวนมหาศาล เป็นจุดออกบู้ทส่งเสริมการขาย, ติดตั้งสื่อโฆษณา เช่น
  โปสเตอร์, แบนเนอร์ ฯลฯ
  สามารถสร้างการยอมรับและจูงใจให้ผู้ใช้บริการบางส่วนเช่าพื้นที่ในอาคารสำนักงาน
  และอาคารที่พักอาศัย ซึ่งประสบผลสำเร็จเป็นที่น่าพอใจ

-   ลักษณะลูกค้าและความสัมพันธ์ระหว่างลูกค้ากับบริษัทฯ

  ลักษณะลูกค้าจะเป็นนักธุรกิจ นักศึกษา ชาวไทยและต่างประเทศที่ทำงานหรือศึกษาอยู่
  ใจกลางเมืองฝั่งกรุงเทพฯ

  (ข) ภาวะอุตสาหกรรมและการแข่งขัน

  ตลาดอาคารพักอาศัยให้เช่าในปี 2546
  อุปทานมีการขยายตัวเพิ่มขึ้นเล็กน้อยเมื่อเทียบกับปีที่ผ่านมา
  สืบเนื่องมาจากการเพิ่มขึ้นของห้องชุดคอนโดมิเนียมที่ถูกนำมาปล่อยเช่าเพื่อให้ได้ผลตอบแทนจากการซื้อเพื่อการลงทุน
  ส่งผลให้โครงการที่มีอยู่ในตลาดต้องปรับตัวเพื่อรองรับการแข่งขันที่เข้มข้นขึ้น ส่วนในปี 2547
  บริษัทฯคาดว่าจะมีอุปทานเพิ่มขึ้นจากโครงการห้องชุดคอนโดมิเนียมที่เปิดขายในช่วง 1-2
  ปีที่ผ่านมาและเริ่มทยอยก่อสร้างแล้วเสร็จ

  3.3 การจัดการผลิตภัณฑ์หรือบริการ

  บริษัทฯจะจัดหาที่ดินที่เหมาะสมเพื่อศึกษาความเป็นไปได้ของโครงการตลอดจนควบคุมการพัฒนาโครงการให้เสร็จสิ้นตามเวลาที่กำหนด

-   ผลกระทบต่อสิ่งแวดล้อม

  อาคารที่พักอาศัยมีผลกระทบต่อสิ่งแวดล้อมน้อยมาก
  เนื่องจากมีเฉพาะผู้อาศัยในอาคารเท่านั้นที่เข้าอยู่อาศัยทำให้ไม่เกิดปัญหามลภาวะ

4)  ธุรกิจศูนย์อาหาร

3.  4.1ลักษณะธุรกิจ

  บริษัทฯดำเนินธุรกิจศูนย์อาหารภายในศูนย์การค้าโดยการจัดพื้นที่ประมาณ 1,200–3,000
  ตารางเมตร และจัดหาร้านอาหารที่มีชื่อเสียงต่าง ๆ มาเปิดเป็นบู้ธเพื่อความหลากหลาย
  และเป็นบริการให้ลูกค้าผู้มาใช้บริการ
  ปัจจุบันบริษัทฯมีศูนย์อาหารเปิดดำเนินการภายในศูนย์การค้าแล้ว 8 แห่ง ได้แก่

+----------------------------------------+-----------------------------+
| ที่ตั้งศูนย์อาหาร                            | ดำเนินการในนาม               |
+----------------------------------------+-----------------------------+
| (1) ศูนย์การค้าเซ็นทรัลพลาซา ลาดพร้าว        | บจ. เซ็นทรัลฟู้ดอเวนิว           |
+----------------------------------------+-----------------------------+
| (2) ศูนย์การค้าเซ็นทรัลพลาซา ปิ่นเกล้า         | บจ. เซ็นทรัลฟู้ดอเวนิว           |
+----------------------------------------+-----------------------------+
| (3) ศูนย์การค้าเซ็นทรัลแอร์พอร์ต พลาซา        | บจ. เซ็นทรัลพัฒนา เชียงใหม่      |
|     เชียงใหม่                            |                             |
+----------------------------------------+-----------------------------+
| (4) ศูนย์การค้าเซ็นทรัล ซิตี้ บางนา            | บจ. บางนา เซ็นทรัล พร็อพเพอร์ตี้  |
+----------------------------------------+-----------------------------+
| (5) ศูนย์การค้าเซ็นทรัลพลาซา รัชดา พระราม 3  | บจ. เซ็นทรัลเรียลตี้ เซอร์วิส      |
|                                        | พระราม 3                    |
+----------------------------------------+-----------------------------+
| (6) ศูนย์การค้าเซ็นทรัล พลาซา พระราม 2      | บจ. เซ็นทรัลพัฒนา พระราม 2     |
+----------------------------------------+-----------------------------+
| (7) ศูนย์การค้าเซ็นทรัล เวิลด์ พลาซา          | บจ. เซ็นทรัล เวิลด์ พลาซา       |
+----------------------------------------+-----------------------------+
| (8) ศูนย์การค้ารัตนาธิเบศร์ ทาวน์ เซ็นเตอร์     | บจ. เซ็นทรัลพัฒนา รัตนาธิเบศร์    |
+----------------------------------------+-----------------------------+

4.2 การตลาดและภาวะการแข่งขัน

  (ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   เปิดดำเนินการในศูนย์การค้าที่มีขนาดใหญ่ของบริษัท โดยคำนึงถึงกลุ่มเป้าหมายเป็นหลัก

-   การรักษามาตรฐานของอาหารและบริการ

-   การโฆษณาและจัดรายการส่งเสริมการขาย เช่น การสะสมยอดการซื้อ, การให้ส่วนลด ฯลฯ

-   การจำหน่ายและช่องทางการจำหน่าย

  บริษัทคัดเลือกร้านอาหารที่มีคุณภาพ มีรสชาติดีและสะอาด
  มีการฝึกอบรมพนักงานให้มีการบริการที่ดีเพื่อสร้างความประทับใจเพื่อก่อให้เกิดกลับมาใช้บริการอีก
  นอกจากนี้บริษัทยังมีการจัด รายการส่งเสริมการขาย
  และการโฆษณาในศูนย์การค้าเพื่อกระตุ้นยอดขายอย่างต่อเนื่อง

-   ลักษณะลูกค้าและความสัมพันธ์ระหว่างลูกค้ากับบริษัท หรือบริษัทย่อย

  กลุ่มลูกค้าเป้าหมายจะเป็นกลุ่มนักเรียน นักศึกษา คนทำงาน
  และบุคคลทั่วไปที่ต้องการความสะดวกรวดเร็ว และราคาประหยัด

  (ข) ภาวะอุตสาหกรรม และการแข่งขัน

  ในปี 2546 ธุรกิจศูนย์อาหารเริ่มมีการแข่งขันที่สูงขึ้น
  เนื่องจากการขยายสาขาของธุรกิจซูเปอร์เซ็นเตอร์ เช่น เทสโก้โลตัส คาร์ฟูร์ บิ๊กซี
  ซึ่งมีพื้นที่สำหรับศูนย์อาหาร และนำเอากลยุทธ์ราคามาดึงดูดลูกค้า

4.3 การจัดหาผลิตภัณฑ์และการบริการ

  บริษัทฯจะพัฒนาธุรกิจศูนย์อาหารควบคู่กับการพัฒนาศูนย์การค้า
  ดังนั้นการจัดหาผลิตภัณฑ์จะมีลักษณะเช่นเดียวกับการพัฒนาศูนย์การค้า

-   ผลกระทบต่อสิ่งแวดล้อม

  ธุรกิจศูนย์อาหารมีผลกระทบต่อสิ่งแวดล้อมในระดับหนึ่ง โดยก่อให้เกิดของเสียจากกระบวน
  การผลิต
  อย่างไรก็ตามบริษัทฯได้มีการวางแผนป้องกันและแก้ไขผลกระทบโดยการบำบัดน้ำเสียอย่างถูกหลักวิชาการ
  และการกำจัดขยะอย่างถูกสุขลักษณะ

5)  ธุรกิจสวนน้ำและสวนสนุก

    1.  ลักษณะธุรกิจ

  ธุรกิจสวนน้ำและสวนสนุกภายในศูนย์การค้า แม้ไม่ได้เป็นธุรกิจหลักของบริษัทฯ
  แต่สามารถสร้างความ ครบครันเพื่อตอบสนองความต้องการ และวิถีชีวิตของลูกค้าได้เป็นอย่างดี
  ปัจจุบันมีเปิดดำเนินการอยู่ 2 แห่ง ได้แก่

  ------------------------ ----------------------- -----------------------
  ชื่อโครงการ                สถานที่ตั้ง                 ดำเนินการในนาม

  (1) สวนน้ำและสวนสนุก       ศูนย์การค้าเซ็นทรัลซิตี้ บางนา  บจ. บางนา เซ็นทรัล
  ลีโอแลนด์                                          พร็อพเพอร์ตี้

  (2) ไอซ์ สเกต             ศูนย์การค้าเซ็นทรัล เวิลด์     กองทุนรวมธุรกิจไทย 4
                           พลาซา                   
  ------------------------ ----------------------- -----------------------

2.  การตลาดและภาวะการแข่งขัน

  (ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   เปิดดำเนินการในศูนย์การค้าที่มีขนาดใหญ่ของบริษัทฯ
    และอยู่ในทำเลที่มีแนวโน้มการขยายตัวสูง

-   ใช้กลยุทธ์การตลาดทางตรง เพื่อสื่อสารได้ตรงกับกลุ่มเป้าหมายมากที่สุด

-   ลักษณะลูกค้าและความสัมพันธ์ระหว่างลูกค้ากับบริษัทฯ หรือบริษัทย่อย

  กลุ่มลูกค้าเป้าหมายจะเป็นกลุ่มครอบครัวซึ่งเข้ามาพักผ่อนและออกกำลังกายในสวนน้ำ
  บริษัทฯมีการสร้างความสัมพันธ์กับลูกค้ากลุ่มเป้าหมายโดยใช้ Direct mail ถึงลูกค้าโดยตรง

(ข) ภาวะอุตสาหกรรมและการแข่งขัน

  ปี 2546 เป็นปีที่ธุรกิจสวนน้ำและสวนสนุกเริ่มขยายตัวน้อยลง ในศูนย์การค้าอื่น ๆ
  ก็เริ่มลดขนาดของพื้นที่ลง และปรับเปลี่ยนรูปแบบ ซึ่งทางบริษัทฯก็ได้ปรับรูปแบบให้เล็กลง และ
  เพิ่มฐานลูกค้ากลุ่มเป้าหมายโดยใช้กิจกรรมส่งเสริมการขาย และสื่อโฆษณา

1.  การจัดหาผลิตภัณฑ์และบริการ

  บริษัทฯจะศึกษาความเป็นไปได้ของโครงการที่เหมาะสม เพื่อสามารถเป็นแม่เหล็กของ
  ศูนย์การค้าโดยรวม

-   ผลกระทบต่อสิ่งแวดล้อม

  ธุรกิจสวนน้ำและสวนสนุกไม่ส่งผลกระทบต่อสิ่งแวดล้อม

6)  ธุรกิจการให้บริการที่เกี่ยวเนื่องกับธุรกิจอสังหาริมทรัพย์

    1.  ลักษณะธุรกิจ

  ในฐานะผู้บริหารศูนย์การค้า
  บริษัทฯได้ดำเนินธุรกิจการให้บริการที่เกี่ยวเนื่องกับการพัฒนาศูนย์การค้าควบคู่ไปด้วย อันได้แก่
  ธุรกิจการให้บริการระบบสาธารณูปโภค บริการรักษาความปลอดภัย และบริการรักษาความสะอาด
  ภายในศูนย์การค้า

  ---------------------------------------- ------------------------------
  โครงการ                                  ดำเนินการในนาม

  (1) ศูนย์การค้าเซ็นทรัลพลาซา ลาดพร้าว          บมจ.เซ็นทรัลพัฒนา

  (2) ศูนย์การค้าเซ็นทรัลพลาซา รามอินทรา         บจ. เซ็นทรัลเรียลตี้เซอร์วิส

  (3) ศูนย์การค้าเซ็นทรัลพลาซา ปิ่นเกล้า           บจ. เซ็นทรัลเรียลตี้เซอร์วิส

  (4) ศูนย์การค้าเซ็นทรัลเฟสติวัล เซ็นเตอร์ พัทยา    บจ. เซ็นทรัลเรียลตี้เซอร์วิส

  (5) ศูนย์การค้าเซ็นทรัลแอร์พอร์ต พลาซา เชียงใหม่  บจ.เซ็นทรัลพัฒนา เชียงใหม่

  (6) ศูนย์การค้าเซ็นทรัลซิตี้ บางนา               บจ.บางนา เซ็นทรัล พร็อพเพอร์ตี้

  (7) ศูนย์การค้าเซ็นทรัลพลาซา รัชดา พระราม 3    บจ. เซ็นทรัลเรียลตี้เซอร์วิส พระราม3

  (8) ศูนย์การค้าเซ็นทรัล พลาซา พระราม 2        บจ.เซ็นทรัลพัฒนา พระราม2

  (9) ศูนย์การค้าเซ็นทรัล เวิลด์ พลาซา            บจ. เซ็นทรัล เวิลด์ พลาซา

  (10) ศูนย์การค้ารัตนาธิเบศร์ ทาวน์ เซ็นเตอร์      บจ.เซ็นทรัลพัฒนา รัตนาธิเบศร์
  ---------------------------------------- ------------------------------

2.  การตลาดและภาวะการแข่งขัน

  ธุรกิจให้บริการที่เกี่ยวเนื่องกับธุรกิจอสังหาริมทรัพย์ของบริษัทฯนั้นเป็นธุรกิจให้บริการระบบสาธารณูปโภคภายในศูนย์การค้าที่เป็นโครงการของบริษัทฯ
  และโครงการของบริษัทย่อยและบริษัทร่วม จึงไม่ต้องแข่งขันกับผู้อื่น

3.  การจัดหาผลิตภัณฑ์หรือบริการ

  การพัฒนาธุรกิจให้บริการจะควบคู่กับการพัฒนาศูนย์การค้า
  ดังนั้นการจัดหาผลิตภัณฑ์จะมีลักษณะเช่นเดียวกับการพัฒนาศูนย์การค้า

นอกจากนี้ บมจ.เซ็นทรัลพัฒนา ยังประกอบธุรกิจรับจ้างบริหารโครงการ บริหารการขาย
และบริหารศูนย์การค้าด้วย โดยเรียกเก็บค่าธรรมเนียมและค่าบริการดังกล่าว